USS Lexington var et amerikansk hangarskib under 2. verdenskrig og blev sænket af japanerne ved Slaget om Koralhavet den 8. maj 1942. Skibet blev bygget på "Fore River Shipyard" i Quincy i Massachusetts og blev søsat den 3. oktober 1925. Det er det første skib i Lexingtonklassen af hangarskibe og er opkaldt efter Slaget ved Lexington og Concord under den amerikanske uafhængighedskrig.